open-index/open-wikipedia-markdown huggingface dataset:
Sacharóza

**Sacharóza** (iné názvy: **[[cukor]]**, **stolový cukor**, **repný cukor**, **repový cukor**, **trstinový cukor**, zastarano *trsťový cukor*, **repný a trstinový cukor**, zastarano: *sacharoza*; vzorec: C12H22O11) je disacharid, biela kryštalická látka sladkej chuti. Skladá sa z jednej molekuly α-D-glukózy a jednej molekuly β-D-fruktózy (glykozidová väzba je tvorená z poloacetalových hydroxidov, preto nemá redukčné účinky). Nachádza sa vo všetkých rastlinách, ale v praxi sa získava z cukrovej repy (potom sa označuje aj ako **repný/repový cukor** v užšom zmysle) a cukrovej trstiny (**trstinový**/*trsťový* **cukor** v užšom zmysle).

## Použitie

Najväčšie uplatnenie nachádza sacharóza v potravinárstve. Používa sa predovšetkým ako sladidlo, ale upravuje aj ďalšie senzorické vlastnosti potravín. Niekedy sa pridáva ako konzervačná látka (vyššia koncentrácia sacharózy inhibuje (tlmí, spomaľuje) rast mikroorganizmov), alebo naopak slúži ako fermentačný substrát v mnohých biotechnológiách, napr. kvasná výroba etanolu, výroba pekárenského droždia, fermentačný spôsob výroby kyseliny citrónovej atď.

Okrem veľkého použitia v potravinárstve je sacharóza využívaná tiež vo farmácii, kde slúži ako regulátor nepríjemnej chuti niektorých liekov. Má tiež pomocný význam ako plnidlo alebo spojivo pri výrobe niektorých liekových foriem (granulované prášky, tabletky, dražé, sirupy a pod.).

## Vznik a výskyt v prírode

Sacharóza je v prírode veľmi rozšírená. Je dôležitým metabolickým produktom všetkých zelených rastlín, kde slúži ako transportný rozpustný sacharid. Vzniká prenosom glukozylového zvyšku z UDP-glukózy na fruktózu. Živočíchy ju nesyntetizujú.

Vyskytuje sa v koreňoch, stonkách, listoch a plodoch mnohých rastlín. Na Slovensku, v Európe a celkovo miernom pásme severnej a južnej pologule je hlavným priemyselným zdrojom sacharózy cukrová repa (), v trópoch je to cukrová trstina (), palma cukrová a i.

## Iné projekty

## Zdroj
* 

Kategória:Disacharidy
Kategória:Sladidlá
Kategória:Cukor
STS-134

**STS-134** bola posledná misia amerického raketoplánu Endeavour. Cieľom misie bola doprava a montáž magnetického spektrometra AMS-02 a plošiny ELC-3 na Medzinárodnú vesmírnu stanicu (ISS). V priebehu misie boli uskutočnené tiež 4 výstupy do otvoreného vesmíru (EVA). 

Štart bol pôvodne naplánovaný na 29. apríl 2011, ale pre technické problémy bol preložený, najprv len na 2. mája, ale nasledujúci deň po zrušení odpočítavania sa zistilo, že opravy si vyžadujú viacej času. NASA oznámila, že ďalší pokus o štart nebude skôr než 16. mája 2011 o 14:56 stredoeurópskeho času, kedy napokon raketoplán úspešne odštartoval a dosiahol obežnú dráhu. S ISS sa spojil 18. mája o 12:14.

Endeavour ukončil svoju misiu 1. júna 2011 o 8:35 (SELČ) pristátím na pristávacej dráhe Kennedyho vesmírneho strediska. 

## Posádka
Posádka bola vymenovaná v auguste 2009.

*  Mark E. Kelly (4) – veliteľ
*  Gregory H. Johnson (2) – pilot
*  Michael Fincke (3) – prvý letový špecialista
*  Roberto Vittori (3) – druhý letový špecialista (ESA)
*  Andrew J. Feustel (2) – tretí letový špecialista
*  Gregory Chamitoff (2) – štvrtý letový špecialista 

V zátvorkách je uvedený celkový počet letov do vesmíru vrátane tejto misie.

Kategória:Program Space Shuttle
Kategória:Kozmické lety s ľudskou posádkou
Kategória:Výstavba Medzinárodnej vesmírnej stanice
Kategória:Kozmonautika v 2011
Juventus Stadium

**Juventus Stadium** je dočasný názov nového štadióna Juventusu Turín v talianskom regióne Piemont. Štadión by mal byť otvorený na začiatku sezóny 2011/12. Výstavbu má na starosti firma Sportfive. Štadión je postavený na mieste bývalého Stadio delle Alpi.

Kategória:Futbalové štadióny v Taliansku
Kategória:Juventus FC
Kategória:Architektúra z 2011
Kategória:Stavby v Turíne
Kategória:Šport v Turíne
Colorado (rieka vo Veľkom kaňone)

**Colorado** je rieka v juhozápadnej časti USA a severozápadnej časti Mexika. 

Pramení v Skalnatých vrchoch. Tečie cez suché oblasti štátov Utah a Arizona, pričom odvádza zrážky zo západných svahov pohoria. V Coloradskej plošine vytvára pomocou vodnej erózie hlboké kaňony s celkovou dĺžkou , medzi ktorými je i jeden z najväčších na svete Veľký kaňon (Grand Canyon). Ústi do Kalifornského zálivu Tichého oceánu, pričom vytvára deltu s rozlohou . Časté využívanie na zavlažovanie a zadržiavanie vody má za následok vysychanie toku od mesta Yuma v Arizone. Na rieke a jej prítokoch je postavených viac ako 20 veľkých priehrad.

*Colorado* v španielčine znamená „zafarbený“. Takto pomenovali rieku Colorado prví španielski osadníci na konci 16. storočia práve kvôli jej červenej farbe.. Rieku využívali aj pôvodné americké civilizácie žijúce na Coloradskej plošine (Anasazi, Navajo, Pueblo a Hohokam), ktoré vodu z rieky používali na zavlažovanie.

## Galéria

Súbor:Horseshoebend smt.jpg|Výstavba priehrad spôsobila sedimentáciu a následné sfarbenie niektorých úsekov na zeleno.
Súbor:Lake mead july 2009.jpg|Jazero Lake Mead, umelo vytvorené jazero priehradou.
Súbor:Grand Canyon view from Pima Point 2010.jpg|Veľký Kaňon, videné z Pima Point.
Súbor:San juan river entrenched meanders.jpg|Jeden z prítokov, rieka San Juan River v Utahu.
Súbor:Mineral-Bottom.jpg|Jeden z prítokov, rieka The Green River pri Canyon Lands National Park.
Súbor:California Zephyr Colorado River Western Colorado.JPG|Úsek rieky na západe štátu Colorado.
Súbor:Colorado River at Coyote Valley Trail head 3.jpg|Horný tok rieky Colorado, v údolí Kawuneeche Valley.


## Referencie

## Iné projekty

Kategória:Rieky v USA
Kategória:Rieky v Mexiku
Kategória:Geografia Utahu
Kategória:Geografia Colorada
Kategória:Geografia Arizony
Kategória:Geografia Nevady
Kategória:Geografia Kalifornie
Kategória:Rieky v Skalnatých vrchoch
Pravé ankylosaury

**Pravé ankylosaury** (neformálne **ankylosauridy**, ) boli tzv. „obrnené“ vtákopanvé dinosaury. Išlo o mohutné a široké štvornohé bylinožravce, ktoré sa vyskytovali na severnej pologuli (Severná Amerika, Európa a východná Ázia) v období spodnej až vrchnej kriedy (asi pred 125 až 65 miliónmi rokov). 

## Znaky
Tieto dinosaury (zvané aj ako „dinosaurie tanky“) vykazovali silne vyvinuté kostené doštičky (osteodermy), ktoré na ich telách vytvárali akési ochranné brnenie (kostené boli dokonca i očné viečka). Väčšina ankylosaurov mala na konci chvosta tiež ťažký kyj, tvorený s kostnej hmoty. Ak sa touto „zbraňou“ veľký ankylosaurus oháňal, dokázal si držať od tela aj najväčších tyranosaurov. Lebka ankylosaurov bola tiež „obrnená“, vpredu vybiehala v bezzubý zobák, malé zuby boli len po stranách čeľustí. Spásali zrejme nízko rastúcu vegetáciu.

## Systematika
Podľa Bentona, 2004:
* infrarad Ankylosauria
** čeľaď **Ankylosauridae**
*** rod Aletopelta
*** rod Cedarpelta
*** rod Gobisaurus
*** rod Minotaurasaurus
*** rod Shamosaurus
*** podčeľaď Ankylosaurinae
**** rod Ankylosaurus
**** rod Euoplocephalus
**** rod Nodocephalosaurus
**** rod Pinacosaurus
**** rod Saichania
**** rod Shanxia
**** rod Talarurus
**** rod Tarchia
**** rod Tianzhenosaurus
**** rod Tsagantegia
*** podčeľaď Polacanthinae
**** rod Gargoyleosaurus
**** rod Gastonia
**** rod Hoplitosaurus
**** rod Hylaeosaurus
**** rod Mymoorapelta
**** rod Polacanthus

## Zdroj
*
Cointreau

thumb|cointreau

**Cointreau** [vyslov: kuentro, prízvuk na druhej slabike] je typický predstaviteľ ovocného likéru triple sec vyrábaného z kôry horkých a sladkých pomarančov. Táto slávna značka bola spopularizovaná  krátko pred druhou svetovou vojnou, a tak sa *Cointreau* odlíšilo od ostatných trikrát destilovaných pomarančových likérov, v tom čase známych jednoducho ako triple sec.

## Dejiny
V roku 1849 založil Edouard-Jean Cointreau, cukrár z Angers, spoločnosť Distillerie Cointreau. Edouard-Jean Cointreau vlastnil v Angers pálenicu, kde experimentoval s alkoholom a vyrábal rôzne nápoje z čerešní, pomarančov a byliniek. Jeho syn Edouard objavil počas cesty po Karibiku horké pomaranče, ktoré jeho otec využil a vytvoril nový, dnes celosvetovo preslávený likér *Cointreau*. Prvá fľaša bola predaná v roku 1875. V súčasnosti sa každoročne predá vyše 13 miliónov fliaš likéru vo viac ako 150 krajinách.

## Využitie
*Cointreau*, vyrábaný podľa tajného receptu, je pri izbovej teplote číry a pri ochladení alebo pridaní ľadu zbelie. Túto zmenu, ktorá je dôkazom pravosti, spôsobuje vystúpenie oleja zo zmesi pri nižších teplotách. *Cointreau* sa môže piť čisté pri izbovej teplote alebo s ľadom. Okrem toho je neodmysliteľnou súčasťou mnohých známych kokteilov ako je Cosmopolitan, Sidecar či Margarita.

## Zdroje
*Gassnier, V. Nápoje, Slovart 2009.

Kategória:Alkoholické nápoje
Nodosaury

**Nodosaury** (neformálne **nodosauridy**, ) boli jednou z dvoch hlavných skupín ankylosaurov – „obrnených dinosaurov“. Žili v období kriedy na území dnešnej Severnej Ameriky, Európy, Ázie, Austrálie a Antarktídy.

## Charakteristika
[thumb|left|Model rodu [Edmontonia v Royal Tyrrell Museum of Palaeontology]]
Všetky nodosaury patrili rovnako ako ankylosaury medzi Thyreophory, pre ktoré sú charakteristické rôzne výrastky a kostený „pancier“. Boli to stredne veľké až veľké dinosaury, pohybujúce sa po všetkých štyroch končatinách a živiace sa výlučne rastlinnou potravou. Ich čeľuste vykazovali malé zuby a parasagitálnu líniu osteodermov (kostených doštičiek), kryjúcich ich chrbát a brucho. Na rozdiel od ankylosaurov na konci chvosta nemali kostený kyj.

## Klasifikácia
### Taxonómia
Čeľaď Nodosauridae bola pomenovaná americkým paleontológom O. C. Marshom v roku 1890. Akýmsi základným a referenčným druhom sa stal Nodosaurus.

* infrarad Ankylosauria
** čeľaď **Nodosauridae**
*** rod Acanthopholis
*** ?rod Aletopelta
*** rod Animantarx
*** rod Anoplosaurus
*** rod Edmontonia
*** rod Glyptodontopelta
*** rod Hungarosaurus
*** rod Liaoningosaurus
*** rod Niobrarasaurus
*** rod Nodosaurus
*** rod Panoplosaurus
*** rod Pawpawsaurus
*** rod Peloroplites
*** rod Sauropelta
*** rod Silvisaurus
*** rod Stegopelta
*** rod Struthiosaurus
*** rod Texasetes
*** rod Zhejiangosaurus
*** rod Zhongyuansaurus
*** rod Palaeoscincus

### Fylogenéza
Klad Nodosauridae bol prvýkrát definovaný americkým paleontológom Paulom Serenom v roku 1998 ako „všetky ankylosaury príbuznejšie rodu Panoplosaurus než rodu Ankylosaurus“. Túto definíciu prevzal v roku 2004 tiež Vickaryous, Maryanska a Weishampel. Vickarious spolu so svojim kolektívom považujú dva rody z tejto skupiny za neisto zaradené – Struthiosaurus a Animantarx. Najprimitívnejším zástupcom skupiny je podľa ich analýzy rod Cedarpelta.

## Referencie
* 

Kategória:Ankylosauria
Noasauridae

**Noasauridae** (neformálne **noasauridy**) je čeľaď vyhynutých dravých dinosaurov, žijúcich v období kriedy (stupne alb/apt až mástricht). Boli blízko príbuzné a podobne stavané ako abelisaury, hoci väčšina z nich bola podstatne menšia.

Čeľaď Noasauridae je definovaná ako „všetky teropódy bližšie príbuzné rodu Noasaurus než rodu Carnotaurus“.

## Systematika
Kladogram (Carrano et al., 2002):

## Zástupcovia
* rod Compsosuchus
* rod Dahalokely
* rod Genusaurus
* rod Laevisuchus
* rod Masiakasaurus
* rod Noasaurus
* rod Velocisaurus

## Referencie

Kategória:Ceratosauria
Link Wray

**Frederick Lincoln „Link“ Wray, Jr.** (* 2. máj 1929, Dunn, Severná Karolína, Spojené štáty – † 5. november 2005, Kodaň, Dánsko) bol americký rock’n’rollový gitarista, skladateľ a príležitostný spevák. Najviac sa preslávil inštrumentálnou piesňou *Rumble* z roku 1958.

## Diskografia
* 1960 – *Link Wray & The Raymen*
* 1962 – *Great Guitar Hits by Link Wray*
* 1963 – *Jack The Ripper*
* 1964 – *Link Wray Sings and Plays Guitar*
* 1971 – *Link Wray*
* 1971 – *Mordicai Jones* (w/ Bobby Howard)
* 1972 – *Be What You Want To*
* 1973 – *Beans and Fatback*
* 1974 – *The Link Wray Rumble*
* 1975 – *Stuck in Gear*
* 1979 – *Bullshot*
* 1979 – *Live at the Paradiso*
* 1990 – *Apache*
* 1990 – *Wild Side of the City Lights*
* 1993 – *Indian Child*
* 1997 – *Shadowman*
* 1997 – *Walking Down a Street Called Love*
* 2000 – *Barbed Wire*

Kategória:Rockoví gitaristi USA
Kategória:Rockoví speváci USA
Kategória:Osobnosti zo Severnej Karolíny
Karol Polák (športový komentátor)

**Karol Polák** (* 7. september 1934, Bratislava† 17. január 2016, Bratislava-Podunajské Biskupice) bol slovenský športový komentátor. Od detstva bol vedený k športu (jeho otec hral futbal za 1. ČSŠK Bratislava). V doraste bol brankárom v ČH Bratislava a potom hral šesť rokov druhú basketbalovú ligu.

Študoval na divadelnej fakulte VŠMU v Bratislave, pracoval však 34 rokov v Česko-slovenskej televízií ako športový komentátor. 

Osobitným štýlom komentoval celý rad prenosov z olympijských hier, majstrovstiev sveta, majstrovstiev Európy a ďalších podujatí, najmä futbal a krasokorčuľovanie. Bol na dvanástich olympijských hrách, deviatich majstrovstvách sveta vo futbale či dvadsiatich šiestich majstrovstvách sveta v krasokorčuľovaní. Zúčastnil sa až tridsiatich majstrovstiev Európy v krasokorčuľovaní a na množstve ďalších turnajov, medzištátnych futbalových zápasoch a európskych klubových futbalových súťažiach. Príležitostne moderoval aj rôzne spoločenské akcie. Moderoval športovú reláciu *Retro Šport* na súkromnej rozhlasovej stanici Rádio Hornet, ktorá vznikla v roku 2007.

Podľa registračných protokolov ŠtB archivovaných Ústavom pamäti národa bol vedený ako dôverník aj agent ŠtB s krycími menami *Šport* a *Eva*.

K roku 2014 zomrela jeho manželka Eva. V septembri 2015 sa (po tretíkrát) oženil v Zichyho paláci.

Zomrel vo veku 81 rokov v nedeľu 17. januára 2016 v Podunajských Biskupiciach po ťažkej chorobe.

## Manfred Kokot
Karol Polák sa preslávil nevšednými výrokmi, medzi najznámejšie však patrí komentár počas halového majstrovstva Európy v atletike 1973, kedy veľmi svojrázne okomentoval úspech nemeckého bežca Manfreda Kokota v porovnaní s neúspešnými československými atlétmi. Znenie nie je presne zachované, medzi rôzne varianty podania patria nasledujúce:

## Ocenenia
Je držiteľom niekoľkých cien:
* televízne ocenenie Zlatý krokodýl (1972)
* cena Česko-slovenskej televízie (1981)
* cena Slovenského olympijského výboru
* cena Fair play dr. Ivana Chodáka

## Referencie

## Externé odkazy
* Karol Polák: Socializmus je lepší ako demokracia – rozhovor v denníku SME

## Zdroj

Kategória:Osobnosti z Bratislavy
Kategória:Slovenskí športoví novinári
Kategória:Slovenskí športoví komentátori
Kategória:Absolventi Vysokej školy múzických umení
Kategória:Agenti ŠtB
Sherlock

**Sherlock** môže byť:

* poangličtené írske priezvisko Scurlog (z dánčiny divoký bojovník), pozri Sherlock (priezvisko)
* fiktívny detektív z konca 19. a začiatku 20. storočia, pozri Sherlock Holmes
* televízny seriál z roku 2010, pozri Sherlock (seriál)
* vyhľadávací softvér pre Apple Macintosh, pozri Sherlock (software)
* obec v Južnej Austrálií, pozri Sherlock, Južná Austrália
* obec v Západnej, pozri Sherlock (Západná Austrália)
* počítačová hra z roku 1984, pozri Sherlock (počítačová hra)
* obec v okrese Finney County amerického štátu Kansas, pozri Sherlock Township
Dvojpalivový motor

**Dvojpalivový motor** je piestový spaľovací motor, ktorý spaľuje súčasne dva druhy paliva: plynné aj kvapalné. Môže pracovať ako vznetový motor, alebo motor s kombinovaným zapaľovaním.

Dvojpalivový motor môže spaľovať:
# plynné palivo (napríklad zemný plyn resp. CNG), pričom jeho vznietenie sa dosiahne vstreknutím zapaľovacej dávky kvapalného paliva – nafty. V každom pracovnom cykle sa súčasne spaľujú obe palivá,
# len kvapalné palivo, s možnosťou zmeny na plynné palivo za chodu motora, bez jeho úprav.

## Pozri aj
* rôznopalivový motor

## Zdroje
* Trnka J., Urban J.: *Spaľovacie motory*. Alfa Bratislava, 1992.
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Spätná väzba

**Spätná väzba** alebo **feedback** môže byť:
*v kybernetike, informatike, technike všeobecne, biológii, psychológii, komunikácii a pod.: pozri spätná väzba (všeobecne)
*v elektroakustike: návrat časti energie odovzdávanej zosilňovacím zariadením naspäť na samotné zariadenie (ktorý môže v pripojenom reproduktore spôsobiť nepríjemný zvukový efekt), pozri spätná väzba (akustika)
*v videoelektronike: efekt, ktorý vzniká, keď sa kamera zamerá na svoj vlastný monitor, pozri spätná väzba (kamera)
*v marketingu: reakcia publika, z ktorej sa možno dozvedieť úspešnosť reklamnej správy, prostredie v ktorom bola prijatá a postoj zákazníka po jej prijatí, pozri spätná väzba (marketing)
*v letectve: prenos aerodynamických síl na riadiacich plochách alebo listoch rotora do riadenia v pilotnej kabíne ako aj prenos síl z riadenia pilotnej kabíny na riadiace plochy alebo listy rotora, pozri spätná väzba (letectvo)
*v chémii a biochémii: situácia, kedy produkt ovplyvňuje rýchlosť svojej vlastnej tvorby, pozri spätná väzba (chémia)
Rôznopalivový motor

**Rôznopalivový motor** alebo menej vhodne **viacpalivový motor** je spaľovací motor na kvapalné palivá s rôznou odpariteľnosťou. Motor môže na iné palivo prejsť s úpravami prípadne bez úprav motora.

## Pozri aj
* dvojpalivový motor

## Zdroje
* Trnka J., Urban J.: *Spaľovacie motory*. Alfa Bratislava, 1992.
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Piestové spaľovacie motory
Franco Zeffirelli

**Franco Zeffirelli** (rodným menom **Gianfranco Corsi**) (* 12. február 1923, Florencia, Taliansko† 15. jún 2019, Rím) bol taliansky režisér a herec.

## Život
Po skončení druhej svetovej vojny začínal svoju umeleckú dráhu v Miláne ako herec drobných úloh. Za asistenta si ho vybral známy taliansky režisér Luchino Visconti, u ktorého najskôr vytváral výpravy, neskôr pôsobil ako jeho asistent. Samostatnej divadelnej réžii sa venuje už od roku 1950 a to v činohre i v opere. Skoro sa vypracoval na svetovo uznávaného divadelného režiséra, na začiatku 60. rokov 20. storočia ako divadelný režisér hosťoval v Londýne či v New Yorku, stal sa z neho uznávaný znalec a inscenátor diel Williama Shakespeara.

Hoci s filmom spolupracoval už od roku 1958, filmovej tvorbe sa začal naplno venovať až v polovici 60. rokov. V roku 1967 natočil svoju prvú veľkú filmovú adaptáciu diela Williama Shakespeara Skrotenie zlej ženy *[[La Bisbetica domata]]* s Liz Taylorovou a Richardom Burtonom v hlavných úlohách. O rok neskôr nasledovala snáď najslávnejšia filmová adaptácia Shakespearovej hry *[[Rómeo a Júlia (film z roku 1968)|Rómeo a Júlia]]* s mladými hercami Leonardom Whitingom a Oliviou Husseyovou v hlavný úlohách, ktorá získala dvoch Oscarov z celkových štyroch nominácii. V tomto slávnom filmovom diele hrali i slávni britskí herci ako bol Laurence Olivier či mladý Michael York. 

V roku 1972 natočil film s náboženskou tématikou *Fratello sole, sorella luna* o sv. Františkovi s Asissi. Nasledoval televízny mini seriál s kresťanskou náboženskou tématikou *Ježiš Nazaretský*, s Robertom Powellom v hlavnej úlohe.

K shakespearovskej tematika sa úspešne vrátil na konci 80. rokov, kedy v roku 1986 natočil filmovú adaptáciu hry *Otello* a v roku 1990 ďalšiu filmovú verziu najznámejšej divadelnej hry Williama Shakespeara *Hamlet*.

Ide o klasika, ktorý sa preslávil najmä svojimi úspešnými filmovými a televíznymi adaptáciami klasických divadelných hier i opier.

## Filmografia
* 1957 – *Camping*
* 1964 – *Maria Callas at Covent Garden*
* 1967 – *La Bisbetica domata* – na motívy komédie Skrotenie zlej ženy
* 1967 – *Much Ado About Nothing (TV film)
* [[1968]] – *Rómeo a Júlia*
* [[1972]] – *Fratello sole, sorella lun*
* [[1977]] – *Ježiš Nazaretský* (TV seriál)
* [[1978]] – *Pagliacci* (TV film)
* [[1979]] – *The Champ*
* 1979 – *Otello* (TV film)
* 1979 – *Carmen* (TV film)
* [[1981]] – *Endless Love*
* [[1982]] – *Traviata, La*
* 1982 – *Pagliacci*
* 1982 – *Cavalleria rusticana*
* [[1986]] – *Otello*
* [[1988]] – *Il giovane Toscanini*
* [[1990]] – *Hamlet*
* 1990 – *Don Giovanni* (TV film)
* [[1992]] – *Don Carlo* (TV film)
* [[1993]] – *Storia di una capinera*
* [[1996]] – *Jane Eyre*
* [[1997]] – *Carmen* (TV film)
* [[1999]] – *Čaj s Mussolinim*
* [[2002]] – *Callas Forever*
* [[2009]] – *Omaggio a Roma''

## Referencie

## Iné projekty

## Externé odkazy
*
*

## Zdroj

Kategória:Talianski filmoví režiséri
Kategória:Držitelia ceny Donatellov David
Kategória:Držitelia ceny Krištáľový glóbus
Kategória:Osobnosti z Florencie
Kategória:Účastníci Medzinárodného filmového festivalu Karlovy Vary
Kategória:Nositelia Radu za zásluhy Talianskej republiky
Laurence Olivier

Sir **Laurence Olivier** (* 22. máj 1907, Dorking, Surrey, Anglicko, Spojené kráľovstvo – † 11. júl 1989, Steyning, West Sussex, Spojené kráľovstvo) bol britský režisér, herec, dramatik a divadelný manažér. Bol jedným z najvýraznejších a najznámejších britských divadelníkov 20. storočia, ktorý sa celosvetovo preslávil najmä ako výrazný predstaviteľ hlavných postáv z divadelných hier a ich filmových adaptácií britského národného klasika Williama Shakespeara.

## Život
Divadlo hral ochotnícky už od detstva, avšak profesionálnym hercom sa stal až z popudu svojho otca. V roku 1924 úspešne absolvoval Strednú školu kultúry reči a dramatického umenia. Zo začiatku však žil veľmi chudobne a nemal žiadne stále zamestnanie. Vystriedal rad umeleckých i neumeleckých povolaní. Svoj prvý divadelný angažmán získal až v roku 1927 v birminghamskom divadle. Začiatkom 30. rokov 20. storočia sa presídlil definitívne do Londýna, kde sa postupne vypracoval na jedného z najlepších britských divadelných a filmových hercov. V roku 1944 sa dostavil jeho prvý veľký úspech za stvárnenie *Richarda III.*

Napriek tomu, že sa on sám považoval najmä za divadelníka, stal sa z neho i výborný filmový a televízny herec.

V roku 1947 bol povýšený do šľachtického stavu. V roku 1979 dostal cenu Americkej filmovej akadémie Oscara za celoživotné dielo.

## Iné projekty

## Externé odkazy
*
*
* Laurence Olivier na fdb.cz
* Fotografie v Rozkvetlých konvalinkách 

## Zdroj

Kategória:Osobnosti zo Surrey
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Britskí divadelní režiséri
Kategória:Britskí filmoví režiséri
Kategória:Držitelia Oscara za celoživotné dielo
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia ceny Krištáľový glóbus
Kategória:Účastníci Medzinárodného filmového festivalu Karlovy Vary
Kategória:Pochovaní vo Westminsterskom opátstve
Kategória:Nositelia Radu za zásluhy (Spojené kráľovstvo)
Kalifornský záliv

**Kalifornský záliv** je záliv, ktorý oddeľuje Kalifornský polostrov od mexickej pevniny. Je ohraničený mexickými štátmi Baja California, Baja California Sur, Sonora a Sinaloa s dĺžkou pobrežia približne . Do zálivu sa vlievajú rieky Colorado, Río Fuerte, Río Mayo, Río Sinaloa, Río Sonora a Río Yaqui. Rozloha zálivu je .

Záliv je považovaný za jednu z najrozmanitejších morských oblastí na Zemi. 244 ostrovov v Kalifornskom zálive patrí medzi lokality Svetového dedičstva UNESCO. Dôvodom pre zaradenie boli prírodné útvary (drsné ostrovy s vysokými úbočiami a pieskovými plážami), množstvo rastlín a rybích druhov (90 endemických). Táto oblasť obsahuje 39 % druhov morských cicavcov a tretinu druhov veľrýb.

## Referencie

## Iné projekty

Kategória:Lokality Svetového dedičstva v Mexiku
Kategória:Zálivy Tichého oceánu
Kategória:Geografia Mexika
Oni

**Oni** je počítačová hra.

## Opis hry
Hra sa odohráva v roku 2032 a kombinuje bojový štýl s použitím zbraní. Hlavnou postavou, za ktorú hráč aj hrá, je agentka TCTF Konoko, ktorej úlohou je zneškodniť teroristický gang vedený jej bratom Murom. Situácia sa ešte viac skomplikuje, keď sa odhodlá na záchranu kamarátky Shinatamy. Akcia sa však nepodarí a proti Konoko sa postaví aj samotné TCTF. Od tohoto momentu musí bojovať sama proti všetkým a jediné na čo myslí je pomstiť svoju kamarátku a dostať na kolená Grifina, riaditeľa TCTF, s celým policajným komplexom.

## Jednotlivé misie
# TCTF training
# Sindicate warehouse
# Manufacturing plant
# Bio-Research lab
# Airport assault
# Airport cargo hangars
# TCTF Regional HQ
# Atmospheric Conversion Center (Exterior)
# Atmospheric Conversion Center (Interior)
# Regional state building
# Rooftops
# Doctor´s Hasegawas lab
# TCTF Science prison
# TCTF Regional HQ (redux)
# Sindicate mountain Compound*

V štrnástom kole hra končí a má dva možné konce, ktoré ovplyvní hráč svojim rozhodnutím v 13. kole. Ak sa rozhodne Grifina zabiť, Muro na konci zmutuje a budú bojovať len oni dvaja. Ak nechá Grifina nažive, príde mu na pomoc s dvomi bojovníkmi, Muro však bude mať taktiež ochranku.

## Zbrane
# Wave Motion Cannon
# Campbell Equalizer Mk4
# Hughes Black Adder SMG
# SML3 Plasma Rifle
# Phase Stream Projector
# SBG Man-Portable Mortar
# VDG Pistol
# Scram Cannon
# Mercury Bow
# Screaming Cannon

## Predmety
* Hyppo spray	 – doplňuje životy
* Force Shield	 – ochranný štít
* Phase Cloak	 – neviditeľnosť
* Ballistic Ammo – doplňuje balistické náboje (červené)
* Energy Cell	 – doplňuje energetické články (zelené)

Kategória:Počítačové hry
Kategória:Hry pre Windows
Breza (rod)

**Breza** (*Betula*) je rod listnatých stromov z čeľade brezovité (Betulaceae) a príbuzný rodom buk a dub z čeľade bukovité. 

Brezy sú často pionierskym druhom, ktorý osídľuje nové biotopy a môžu sa dožívať aj 160 rokov. Rastú najmä v kyslej a vlhkej pôde a to do výšky 

## Druhy
### Európske
* *Betula pendula* – breza previsnutá (výskyt na Slovensku)
* *Betula pubescens* – breza plstnatá (výskyt na Slovensku)
* *Betula papyrifera* – breza papierovitá
* *Betula carpatica* – breza karpatská
* *Betula nana* – breza trpasličia
* *Betula humilis* – breza nízka
* *Betula obscura* – breza tmavá
* ...

## Referencie

## Iné projekty

Kategória:Brezovité
Kategória:Listnaté stromy
Kompletórium

**Kompletórium** () je posledná modlitba dňa v liturgii hodín rímskokatolíckej cirkvi. V liturgii hodín sa uvádza aj s označením *modlitba pred nočným spánkom*.

V súčasnosti sa skladá z nasledujúcich častí: úvod, spytovanie svedomia, hymnus, psalmódia s antifónami, čítanie z Písma, responzórium, Simenonova pieseň, záverečná modlitba a požehnanie.

Pendantom v byzantskom obrade je povečerie.

## Externé odkazy
* Liturgia hodín

Kategória:Rímskokatolícka cirkev
Kategória:Liturgia hodín
Ranné chvály

**Ranné chvály** (alebo *Laudy*) je oficiálna ranná modlitba rímskokatolíckej cirkvi.

V súčasnosti je ich základná štruktúra nasledujúca: úvod, Sláva Otcu, hymnus, čítanie z Biblie, responzórium, Zachariášova pieseň, prosby, Otčenáš a záverečná modlitba.

Ranné chvály sú súčasťou Liturgie hodín.

## Externé odkazy
* Liturgia hodín

Kategória:Rímskokatolícka cirkev
Kategória:Liturgia hodín
Musala

**Musala** () je s výškou  najvyšší vrch Bulharska a celého Balkánskeho polostrova. Leží v pohorí Rila (v Národnom parku Rila) na juhozápade Bulharska. 

Názov vrchu možno pochádza z tureckého „Mus Allah“ („Boží končiar/modlitebný končiar/blízko k Bohu“) alebo Maşallah („Sláva Boha“) a pochádza z obdobia, keď bolo Bulharsko súčasťou Osmanskej ríše. Staré bulharské meno vrchu je Tangra. V rokoch 19491962 bol vrch pomenovaný po Stalinovi.

## Iné projekty

Kategória:Vrchy v Bulharsku
Kategória:Dvojtisícovky v Bulharsku
Kategória:Najvyššie vrchy štátov
Kategória:Sofijská oblasť
Kategória:Vrchy v Rile
Majstrovstvá sveta v ľadovom hokeji žien 2012

**Majstrovstvá sveta v ľadovom hokeji žien 2012** boli 15. majstrovstvá sveta v ľadovom hokeji žien, ktoré sa konali v dňoch 7.–14. apríla 2012 v americkom meste Burlington v štáte Vermont. Titul z roku 2011 neúspešne obhajovali reprezentantky usporiadateľskej krajiny Spojených štátov, ktoré v úvodný deň šampionátu v základnej skupine zdolali svojho najväčšieho konkurenta Kanadu vysoko 9:2, ale vo finále podľahli tomuto súperovi 4:5 po predĺžení. Slovenské národné ženské hokejové družstvo skončilo na 8. mieste, keď v zápasoch o záchranu dvakrát podľahlo Nemecku a zostúpilo do I. A divízie.

## Účastníci
Osem účastníkov Top divízie je rozdelených do dvoch základných skupín:

## Nominácia Slovenska
Nomináciu Slovenska na MS 2012 pozri v článku *[[Slovenské národné ženské hokejové družstvo]]*.

## Základná časť

### Skupina A

### Skupina B

## Stretnutia o záchranu
Posledné dve družstvá zo skupiny B, ktorá je na základe poradia na MS 2011 výkonnostne slabšia, bojujú v dňoch 11., 13. a prípadne 14. apríla v sérii maximálne troch stretnutí na dva víťazné zápasy o záchranu v Top divízii.

### Konečný stav série
**** – &nbsp; 2 : 0
*Tretí zápas, ktorý bol na programe 14. apríla 2012 od 13:00 hod, sa nehral, lebo o víťazovi série bolo rozhodnuté.
* zostupuje do I. A divízie MS 2013.

## Play-off o titul

### Štvrťfinále

### Semifinále

### Stretnutie o 5. miesto

### Stretnutie o 3. miesto

### Finále

## Konečné poradie

## Nižšie výkonnostné kategórie
Ďalších 24 ženských hokejových reprezentácii bojovalo o postup do vyšších divízií a o zotrvanie vo svojich terajších divíziách v týchto štyroch výkonnostných kategóriách:

### I. A divízia
***Termín a miesto turnaja:**
*25.–31. marec 2012; Ventspils (Lotyšsko)

### I. B divízia
***Termín a miesto turnaja:**
*9.–15. apríl 2012; Hull (Spojené kráľovstvo)

### II. A divízia
***Termín a miesto turnaja:**
*25.–31. marec 2012; Maribor (Slovinsko)

### II. B divízia
***Termín a miesto turnaja:**
*10.–16. marec 2012; Soul (Kórejská republika)

## Pozri aj
Majstrovstvá sveta v ľadovom hokeji žien do 18 rokov 2012

## Referencie

Kategória:Majstrovstvá sveta v ľadovom hokeji žien
ženy
Kategória:Ľadový hokej v 2012
Kategória:Ľadový hokej v USA
Kategória:Ľadový hokej v Lotyšsku
Kategória:Ľadový hokej v Spojenom kráľovstve
Kategória:Ľadový hokej v Slovinsku
Kategória:Ľadový hokej v Kórejskej republike
Kategória:Športové podujatia v USA
Kategória:Športové podujatia v Lotyšsku
Kategória:Športové podujatia v Spojenom kráľovstve
Kategória:Športové podujatia v Slovinsku
Kategória:Športové podujatia v Kórejskej republike
Kategória:Šport v Maribore
Kategória:2012 v USA
Kategória:2012 v Spojenom kráľovstve
Matutínum

**Matutínum** (z ) je nočná modlitba z breviára v rímskokatolíckej cirkvi.

Pôvodne sa tento termín používal na laudy (ktoré boli jeho poslednými žalmami) a neskôr bol rozšírený aj na vigílie. Názov vzťahujúci sa na ráno bol v protiklade s obsahom modlitby, ktorá sa vzťahovala na noc. V súčasnej Liturgii hodín sa po reforme už táto modlitba nenachádza. Po reforme bol názov zmenený na *posvätné čítanie* (*Officium Lectionis*) a obsah aj čas modlitby bol taktiež pozmenený.

## Externé odkazy
* súčasná Liturgia hodín

Kategória:Rímskokatolícka cirkev
Kategória:Liturgia hodín
Nešpory

::*Nešpor(y) znamená nárečovo aj [[olovrant]].*
**Nešpory** alebo **nešpor** alebo (len v rímskokatolíckych textoch) **vešpery** (z gr. εσπερινός a lat. vesper) sú večerná bohoslužba v rímskokatolíckej cirkvi.

Začínajú sa úvodným *Bože príď mi na pomoc...* po ktorom nasleduje hymnus, žalmy, čítanie z Biblie, responzórium, spev Magnifikat, prosby a Otčenáš. Nakoniec prichádza záverečná modlitba a požehnanie.

Nešpory sú súčasťou Liturgie hodín.

## Externé odkazy
* Liturgia hodín

Kategória:Rímskokatolícka cirkev
Kategória:Liturgia hodín
Rómeo a Júlia (rozlišovacia stránka)

**Rómeo a Júlia** môže byť:
* tragédia od Williama Shakespeara, pozri Rómeo a Júlia
* film z roku 1968, režisér Franco Zeffirelli, pozri Rómeo a Júlia (film z roku 1968)
* film USA z roku 1996, režisér Baz Luhrmann, pozri Rómeo a Júlia podľa Williama Shakespeara
* …
Theiophytalia

**Theiophytalia** je vyhynutý rod ornitopóda, ktorý žil v období spodnej kriedy (stupne apt až alb, asi pred 112 miliónmi rokov) na území dnešného Colorada v USA. Typovým a zároveň jediným doteraz známym druhom je **Theiophytalia kerri**.

## Etymológia
Rodové meno v preklade znamená „záhrada bohov“ a je odvodené od miesta objavu lebky, ktorá je jediným zachovaným pozostatkom tohto dinosaura. Lokalita sa skutočne volá *Garden of the Gods* a nachádza sa neďaleko Colorado Springs. Druhové meno *kerri* je poctou objaviteľovi lebky – Jamesovi Hutchinsonovi Kerrymu.

## Objav a opis
náhľad|vľavo|Rekonštrukcia kostry kamptosaura (O. C. Marsh); na základe čiastočnej lebky, ktorá je dnes radená rodu Theiophytalia.
Holotyp, ktorým je nekompletná lebka, bol objavený už v roku 1878, o 8 rokov neskôr sa potom dostal k paleontológovi Othnielovi C. Marshovi. Ten opísal nález ako *Camptosaurus amplus*. Neskôr ďalší paleontológ Gilmore o tomto materiáli naďalej referuje ako o kamptosaurovi a v roku 1909 považuje nález za vrchnojurský (súčasť morrisonského súvrstvia). Brill a Carpenter však v roku 2006 vykonali detailnú analýzu staroby a mikroskopickej štruktúry nálezu a dospeli k presvedčeniu, že ide o súčasť súvrstvia Purgatoire, ktoré je už spodnokriedovej staroby. 

Ďalšie detaily v anatómii lebky tiež jasne dokazujú, že nejde o zástupcu kamptosaura. Vo svojom článku autori uvádzajú, že Theiophytalia je akýmsi odvodeným medzistupňom medzi kamptosaurom a iguanodonom.

## Referencie
* 

Kategória:Iguanodontia
Kategória:Kriedové dinosaury
Kategória:Dinosaury zo Severnej Ameriky
Zlatý glóbus za najlepší ženský herecký výkon (komédia/muzikál)

**Zlatý glóbus za najlepší ženský herecký výkon (komédia/muzikál)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1951. Predtým sa kategória nazývala *Najlepšia herečka* a udeľovalo sa v nej od roku 1944. Dnes sa ženské herecké výkony v hlavnej úlohe delia na *[[Zlatý glóbus za najlepší ženský herecký výkon (dráma)|Najlepšia herečka v dráme]]* a *Najlepšia herečka v komédii alebo muzikáli*.

náhľad|Shirley MacLaine bola nominovaná celkom deväťkrát
Prvou komediálnou herečkou bola 28. februára 1951 vyhlásená Judy Holliday. Holliday bola dokonca nominovaná za tu istú postavu vo filme *[[Born Yesterday]]* v kategórii *herečka (komédia/muzikál)* a taktiež v kategórii *herečka (dráma)*. Tri Glóbusy získali Rosalind Russell a Julie Andrews. Dvakrát za sebou vyhrala Rosalind Russell v rokoch 1961 a 1962, Julie Andrews v rokoch 1964 a 1965, a Kathleen Turner v rokoch 1984 a 1985. Rekord v počte nominácií drží Shirley MacLaine (do roku 2011 ich má deväť, z toho dve výhry). Goldie Hawnová bola nominovaná sedemkrát, nevyhrala ani raz.

## Víťazi a nominovaní
### 1950 – 1960

### 1961 – 1970

### 1971 – 1980

Tatum O'Neal získala za postavu Addie Loggins vo filme *Paper Moon* Oscara, ale v kategórii *[[Academy Award za najlepšiu herečku vo vedľajšej úlohe|Najlepšia herečka vo vedľajšej úlohe]]*. Rosalind Russell vyhrala za stvárnenie postavy Mame Dennis v roku 1959 Zlatý glóbus. Za tu istú postavu, ale v inom filme získala Lucille Ballová nomináciu v roku 1975. Barbra Streisand vyhrala za postavu Fanny Brice Zlatý glóbus za film *Hello Dolly!* (1969) a za tu istú postavu, ale vo filme *Funny Lady* bola nominovaná (1976). Maggie Smith získala za postavu Diana Barrie vo filme *California Suite* Oscara, ale v kategórii *Najlepšia herečka vo vedľajšej úlohe*.

### 1981 – 1990

### 1991 – 2000

### 2001 – 2010

Catherine Zeta-Jones získala za postavu Velmy Kellyovej v muzikáli *Chicago* Oscara, ale v kategórii *[[Academy Award za najlepšiu herečku vo vedľajšej úlohe|Najlepšia herečka vo vedľajšej úlohe]]*.

### 2011 – 2020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu získali (zvýraznené sú **tučne** a na prvom mieste), a taktiež tie, ktoré boli na ňu nominované. Ďalej sú uvedené postavy, ktoré stvárnili a filmy, za ktoré boli ocenené/nominované. Ak má film distribučný názov, je uvedený pod ním. Hviezdička indikuje, že umelkyňa bola nominovaná na Oscara; dve hviezdičky, že Oscara získala. V rokoch 1952, 1954 až 1956 neexistovali nominácie, ale len víťazky.

## Referencie

## Externé odkazy
* Česko-Slovenská filmová databáza
* The Internet Movie Database 
* Best performance by an actress in a motion picture – comedy or musical  
* (Previous award given) Actress in a leading role – musical or comedy  
* The 65th annual golden globe awards (2008)  
* Oscarová databáza 

Kategória:Zlatý glóbus
Lev americký

**Lev americký** alebo **americký lev** (lat. *Panthera atrox*) je vymretá mačkovitá šelma známa z fosílnych nálezov. Bol to jeden z najväčších druhov leva všetkých čias, dorastal podobnej veľkosti ako *[[Panthera fossilis]]* (staršie: *Panthera leo fossilis*), čo bol jaskynný lev známy zo starších období pleistocénu. Lev americký bol asi o štvrtinu väčší ako moderný africký lev, podľa niektorých odhadov mohol vážiť až .

V minulosti bol spolu s levom jaskynným (*Panthera spelaea*) považovaný za poddruh moderného leva púšťového (*Panthera leo*). Preto sa označoval ako *Panthera leo atrox*, dnes sú ale obidvaja určovaní ako samostatné druhy.

## Opis

Je pôvodom zo Severnej Ameriky, odkiaľ neskôr prenikol cez Panamu aj do niektorých oblastí Južnej Ameriky v rámci tzv. „veľkej americkej výmeny“. Dorastal do dĺžky asi 1,6 až . Bol podobnej veľkosti ako vymretý *[[Panthera fossilis]]* alebo súčasný tiger pásavý ussurijský. Asi 100 exemplárov tohto leva bolo vyzdvihnutých z lokality *La Brea Tar Pits* u Los Angeles (asfaltové ložiská), takže ich stavba tela je známa celkom dobre. Vzhľad a zuby tohto leva boli dosť podobné levom dnešným, len ich o dosť presahoval veľkosťou. Bol pravdepodobne jednofarebný a samce asi nemali hrivu, čo sa tiež predpokladá u príbuzného európskeho leva jaskynného. Niektoré samce tohto leva však nejakú menšiu hrivu mať mohli.

## Výskyt
Južne od Aljašky sa prvýkrát objavil už pred poslednou ľadovou dobou. Od Aljašky sa potom rozšíril po Peru, hoci chýbal na východe Severnej Ameriky a na Floride. Vymrel, rovnako ako mnoho ďalších veľkých cicavcov, na konci pleistocénu, asi pred 10 000 rokmi. Dovtedy bol jedným z hojných cicavcov v rámci megafauny pleistocénu, ktorá zahŕňala celú škálu veľkých cicavcov. Nálezy pozostatkov sú hojné z Yukonu a z vyššie uvedenej lokality *La Brea Tar Pits*. Jeho nálezy však v asfaltových ložiskách nie sú tak hojné ako u známeho šabľozubého tigra. To sa vysvetľuje tým, že bol buď inteligentnejší a dával si väčší pozor aby do toho asfaltu nepadal alebo možno používal inú stratégiu lovu ako tiger.

## Životné prostredie
Lev americký žil na časti svojho areálu v chladnej klíme. Zrejme využíval jaskyne a pukliny, aby sa ukryl pred chladným počasím. Možno pre svoje brlohy používal aj trávu a lístie, rovnako ako to robí dnes iná mačkovitá šelma žijúca na severe – tiger sibírsky. Zrejme sa toľko neživil zvieratami uviaznutými v asfaltových poliach, preto sa v týchto vrstvách toľko nenachádza. Rovnako ako iné predátori, aj tento lev zrejme lovil jelene, dnes už vyhynuté severoamerické kone, bizóny americké, mamuty a iné veľké bylinožravce. Vymretie asi môže súvisieť s vymieraním koncom pleistocénu, kedy zmizla megafauna, ktorú lovil. Ich kosti boli nájdené medzi zvyškami po koristi paleolitických indiánov, takže lov mohol tiež prispieť k jeho zániku. Kópiu čeľuste prvého nálezu tohto leva je možné vidieť v rukách sochy paleontológa Josepha Leidyho, ktorá teraz stojí pri budove akadémie prírodných vied vo Philadelphii.

## Referencie

## Iné projekty

## Zdroj

Kategória:Vymreté cicavce
Kategória:Praveké živočíchy
Kategória:Mačkovité
Lund

**Lund** je mesto v južnom Švédsku, v provincii Skåne. V súčasnosti má asi 76 000 obyvateľov. 

Mesto bolo založené v roku 990 a čoskoro sa stalo kresťanským centrom pre celú severnú Európu. V meste sa nachádza katedrála postavená v roku 1103. Významná je aj miestna univerzita (založená už v roku 1666), ktorá je dnes jednou z najväčších vzdelávacích a výskumných inštitúcii v Škandinávii.

## Osobnosti mesta
* Samuel Freiherr von Pufendorf (* 1632 – † 1694), nemecký právnik a historik
* Elias Magnus Fries (1794 – 1878), ekonóm, botanik a mykológ
* August Strindberg (* 1849 – † 1912), dramatik, spisovateľ a maliar
* Torsten Hägerstrand (1916 – 2004), geograf
* Kai Siegbahn (* 1918 – † 2007), fyzik, nositeľ Nobelovej ceny
* Per Wahlöö (* 1926 – † 1975), spisovateľ
* Max von Sydow (* 1929), herec
* Ingvar Carlsson (* 1934), politik a bývalý premiér
* Vladimír Oravský (* 1947), spisovateľ, dramatik, filmový a divadelný režisér
* Magnus Gustafsson (* 1967), bývalý tenista
* Joachim Johansson (* 1982), tenista
* Linus Thörnblad (* 1985), skokan do výšky
* Måns Zelmerlöw (* 1986), spevák, víťaz Eurovision Song Contest 2015

## Partnerské mestá
* 20px Greifswald, Meklenbursko-Predpomoransko, Nemecko
* 20px Hamar, Nórsko
* 20px León, Nikaragua
* 20px Nevers, Francúzsko
* 20px Porvoo, Fínsko
* 20px Viborg, Dánsko
* 20px Zabrze, Poľsko

## Iné projekty

## Externé odkazy
* Oficiálna stránka

## Zdroj


Kategória:Mestá vo Švédsku
Kategória:Skåne
Novara

**Novara** je talianske mesto v oblasti Piemont, hlavné mesto rovnomennej provincie.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:110000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 25144
  bar:1871 from:0 till: 29674
  bar:1881 from:0 till: 32782
  bar:1901 from:0 till: 44249
  bar:1911 from:0 till: 53657
  bar:1921 from:0 till: 55447
  bar:1931 from:0 till: 60855
  bar:1936 from:0 till: 62570
  bar:1951 from:0 till: 69395
  bar:1961 from:0 till: 87704
  bar:1971 from:0 till: 100687
  bar:1981 from:0 till: 102086
  bar:1991 from:0 till: 101112
  bar:2001 from:0 till: 100910

PlotData=

  bar:1861 at: 25144 fontsize:S text: 25.144 shift:(-8,5)
  bar:1871 at: 29674 fontsize:S text: 29.674 shift:(-10,5)
  bar:1881 at: 32782 fontsize:S text: 32.782 shift:(-10,5)
  bar:1901 at: 44249 fontsize:S text: 44.249 shift:(-10,5)
  bar:1911 at: 53657 fontsize:S text: 53.657 shift:(-10,5)
  bar:1921 at: 55447 fontsize:S text: 55.447 shift:(-10,5)
  bar:1931 at: 60855 fontsize:S text: 60.855 shift:(-10,5)
  bar:1936 at: 62570 fontsize:S text: 62.570 shift:(-10,5)
  bar:1951 at: 69395 fontsize:S text: 69.395 shift:(-10,5)
  bar:1961 at: 87704 fontsize:S text: 87.704 shift:(-10,5)
  bar:1971 at: 100687 fontsize:S text: 100.687 shift:(-10,5)
  bar:1981 at: 102086 fontsize:S text: 102.086 shift:(-10,5)
  bar:1991 at: 101112 fontsize:S text: 101.112 shift:(-10,5)
  bar:2001 at: 100910 fontsize:S text: 100.910 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Peter Lombardský (* cca 1100 – † 1160), scholastický teológ a parížsky biskup 
* Fra Dolcino (* cca 1250 – † 1307), náboženský vodca, minorita, označovaný ako tzv. falošný apoštol
* Oscar Luigi Scalfaro (* 1918), politik; taliansky prezident v rokoch 1992 – 1999
* Umberto Orsini (* 1934), herec

## Partnerské mestá
*  Chalon-sur-Saône, Francúzsko, 1970
*  Chaskovo, Bulharsko, 2003
*  Koblenz, Nemecko, 1991

## Iné projekty

## Externé odkazy
Oficiálna stránka 

## Zdroj

Kategória:Mestá v Piemonte
Karol XIII.

**Karol XIII.** (švédsky: **Karl XIII)**, (* 7. október 1748 – † 5. február 1818), bol kráľom Švédska od roku 1809 a kráľom Nórska (pod menom *Karol II.*) od roku 1814 až do svojej smrti v roku 1818. Bol druhým synom kráľa Adolfa I. Fridricha a Lujzy Ulriky Pruskej, sestry Fridricha Veľkého.

## Život a politika
V roku 1772 spolupracoval na revolučných plánoch so svojím bratom Gustávom III. Po vypuknutí rusko-švédskej vojny v roku 1788 slúžil ako veľkoadmirál, napr. v bitke pri Hoglande (7. jún 1788) a Olande (26. júl 1789). 

Dňa 13. marca 1809 bol zosadený Gustáv IV. Adolf z trónu a 22. marca 1809 bol menovaný švédskym kráľom Karol XIII. Bol predčasne zostarnutý a Jean-Baptiste Bernadotte prevzal fakticky vládu hneď ako Karol XIII. pristál vo Švédsku, v roku 1810. Po spojení štátov Švédska a Nórska v roku 1814 sa stal Karol kráľom Nórska pod menom Karol II. Po ôsmich rokoch, kedy bol len formálnym kráľom, zomrel 5. februára 1818 bez priameho následníka. Na trón nastúpil jeho adoptívny syn Jean-Baptiste Bernadotte.

## Rodina
So svojou sesternicou Hedvigou Elizabethou Charlottou z rodu Holstein-Gottorp (* 1759 – † 1818) bol ženatý od 7. júna 1774, ale obe ich deti zomreli krátko po narodení:
* Lovisa Hedviga (*/† 2. júl 1797)
* Karol Adolf (* 3. júl 1798 – † 10. júl 1798)

So svojou milenkou Augustou Fersenovou mal syna Carla Löwenhielma (* 1772 – † 1861).

## Iné projekty

## Zdroj

Kategória:Vládcovia Švédska
Kategória:Vládcovia Nórska
Kategória:Holstein-Gottorp
Kategória:Nositelia Rádu zlatého rúna
Kategória:Protestantskí panovníci
Kategória:Osobnosti napoleonských vojen
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Radu Vasovho
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kretschmer

**Kretschmer** môže byť:
* Paul Kretschmer, nemecký jazykovedec (1866 – 1956)
* Ernst Kretschmer, nemecký neuropsychiater (1888 – 1964)
* Otto Kretschmer, nemecký kapitán ponorky počas druhej svetovej vojny (1912 – 1998)
* Tim Kretschmer, páchateľ masakry vo Winnendene (1991 – 2009)
Prvá hodinka

**Prvá hodinka** (alebo **prvý čas**) je oficiálna modlitba cirkví byzantského obradu, ktorá sa modlí okolo šiestej hodiny ráno.

Jej základná štruktúra je nasledujúca: zvyčajný začiatok, žalmy (5, 89, 100), tropáre, *Riaď moje kroky...*, Trojsvätá pieseň až po Otče náš, kondák, 40× *Pane, zmiluj sa*, *V každom čase…*, Čestnejšia si…, *Kriste, pravé svetlo…* a prepustenie.

Štruktúra prvej hodinky je trocha odlišná počas Veľkého pôstu a keď je súčasťou kráľovských hodiniek (cárskych časov). Celkom osobitnú štruktúru má počas Svetlého týždňa, kedy pozostáva prevažne z paschálnych (veľkonočných) tropárov.

## Externé odkazy
* Prvá hodinka – text modlitby s krátkym vysvetlením
* Prvá hodinka (Prvý čas) 
* Hodinky (časy), povečerie a polnočnica na svätú Paschu 

Kategória:Gréckokatolícka cirkev
Kategória:Liturgia